KOMISIJOS SPRENDIMAS
2005 m. kovo 14 d.
iš dalies keičiantis Sprendimą 2003/526/EB dėl apsaugos priemonių prieš klasikinį kiaulių marą Vokietijoje, Prancūzijoje, Liuksemburge ir Slovakijoje
(pranešta dokumentu Nr. C(2005) 600)
(Tekstas svarbus EEE)
(2005/225/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
kadangi:
(1)
Kovodama su klasikinio kiaulių maro protrūkiais, Komisija 2003 m. liepos 18 d. priėmė Sprendimą 2003/526/EBB dėl apsaugos priemonių prieš klasikinį kiaulių marą Belgijoje, Prancūzijoje, Vokietijoje ir Liuksemburge (2). Tuo sprendimu buvo nustatytos tam tikros papildomos klasikinio kiaulių maro kontrolės priemonės.
(2)
Žymiai sumažėjo klasikinio kiaulių maro atvejų tam tikrose Reino krašto-Pfalco Vokietijoje, Moselle departamento Prancūzijoje ir Liuksemburgo teritorijose atvejų. Situacija taip pat pagerėjo Levice, Nitra, Topoľčany, Nové Mesto nad Váhom veterinarijos ir maisto tarnyboms priklausančiose teritorijose bei Púchov rajone Slovakijoje. Todėl Sprendimu 2003/526/EB patvirtintos šiems regionams skirtos priemonės daugiau neturėtų būti taikomos.
(3)
Atsižvelgiant į bendrą klasikinio kiaulių maro situaciją kituose Vokietijos, Prancūzijos ir Slovakijos regionuose, reikėtų pratęsti Sprendime 2003/526/EB numatytų priemonių galiojimą.
(4)
Todėl reikėtų atitinkamai iš dalies pakeisti Sprendimą 2003/526/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/526/EB iš dalies keičiamas taip:
1)
11 straipsnyje „2005 m. balandžio 30 d.“ pakeičiama „2006 m. balandžio 30 d.“
2)
Priedas yra keičiamas šio sprendimo priede pateiktu tekstu.
2 straipsnis
Šis sprendimas skirtas valstybėms narėms.
Priimta Briuselyje, 2005 m. kovo 14 d.